
ACORD      34/2007, DE  24 DE GENER,  DEL PLE DEL CONSELL DE L’AUDIOVISUAL DE CATALUNYA

Expedient:  programa Terra de gegants (K3)

1. Els serveis tècnics del Consell han analitzat quatre edicions del programa Terra de gegants, emeses pel K3 el 29 de desembre de 2006  i el 2, 8 i 9 de gener de 2007. 

2. L’informe 9/2007 del Servei d’Anàlisi de Continguts, de 10 de gener de 2007, constata que Terra de gegants és una telesèrie de ficció que pertany al gènere del ciència ficció. 
El programa esmentat està qualificat per l’operador com a recomanat per a tothom. 

En les quatre edicions analitzades s’ha detectat la presència de continguts que es poden considerar no adequats per emetre en programes qualificats com a  recomanats per a tothom. Analitzant el llenguatge emprat, les temàtiques tractades, les formes de resolució de conflictes, l’aparició de violència i les representacions de la identitat personal i social, i aplicant els criteris de qualificació proposats pel Fòrum d’entitats de persones usuàries de l’audiovisual, el programa s’ha de qualificar com a no recomanat per a menors de 10 anys.
El Ple del Consell de l’Audiovisual de Catalunya ha adoptat els següents:

ACORDS

1.  Instar Televisió de Catalunya, SA a senyalitzar el programa Terra de gegants i l’oferta que se’n faci com a no recomanat per a menors de 10  anys.

2.   Notificar aquest Acord a Televisió de Catalunya, SA.

Barcelona, 24 de gener de 2007

Josep Ma Carbonell i Abelló

Dolors Comas d’Argemir i Cendra

President

